Zmluva o dielo

Zmluvné strany

Objednávateľ:	Mesto Košice
		Tr. SNP 48/A, 040 11 Košice
		v zastúpení: MUDr. Richard Raši, PhD., MPH - primátor
		IČO: 00691135
		DIČ: 2021186904
		Bankové spojenie: Prima banka Slovensko, a.s.
		Číslo účtu:	     0442482019/5600
		Osoby oprávnené jednať za objednávateľa 
		vo veciach technických:  Ing. Jozef Hudák, MPH – vedúci oddelenia výstavby, 
					   investícii a stavebného úradu

Zhotoviteľ: 	...................................................................
		...................................................................
		..................................................................
		v zastúpení: ..............................................
		Bankové spojenie: ...................................
		Číslo účtu:	...................................
		IČO:		...................................
		DIČ:		...................................
		IČ DPH:	...................................	 
		Kontakt: 	tel.:	...................................
			   	e-mail:	...................................

	Zmluvné strany uzatvárajú túto zmluvu na základe výsledku vyhodnotenia zákazky s nízkou hodnotou na poskytovanie služby v zmysle zákona č.25/2006 Z. z. o verejnom obstarávaní a o doplnení niektorých zákonov v znení neskorších predpisov 

Čl. I.
Predmet diela
1.	Predmetom zmluvy je poskytnutie služieb – projektové práce (pasport stavby) v rámci predprojektovej prípravy pre pripravovanú investičnú aktivitu „Obnova kúpaliska na Staničnom námestí 5, Košice - bývalé kúpalisko „Červená hviezda“(ďalej len kúpalisko). Areál kúpaliska je vymedzený pozemkami evidovanými v k. ú. Stredné Mesto, v reg. „C“ na LV č. 10527:
a)	parc. č. 2010/3	o výmere 820 m2,	druh ostatné plochy,
b)	parc. č. 2010/4	o výmere 672 m2,	druh ostatné plochy,
c)	parc. č. 2010/5	o výmere 173 m2,	druh zastavané plochy a nádvoria,
d)	parc. č. 2012/1	o výmere 3142 m2,	druh ostatné plochy,
e)	parc. č. 2012/19	o výmere 220 m2,	druh zastavané plochy a nádvoria,
f)	parc. č. 2012/20	o výmere 385 m2,	druh zastavané plochy a nádvoria,
g)	parc. č. 2011	o výmere 466 m2,	druh zastavané plochy a nádvoria,
h)	parc. č. 2012/21	o výmere 163 m2,	druh ostatné plochy,
i)	parc. č. 2632/21	o výmere 323 m2,	druh ostatné plochy,
j)	parc. č. 2632/19	o výmere 826 m2,	druh zastavané plochy a nádvoria,
k)	parc. č. 2632/22	o výmere 87 m2,	druh ostatné plochy,
l)	parc. č. 2632/23  o výmere 242 m2,	druh ostatné plochy 
a pozemkami evidovanými v k. ú. Stredné Mesto, v reg. „C“ na LV č. 10105:
a)	parc. č. 2012/16	o výmere 2187 m2,	druh ostatné plochy,
b)	parc. č. 2012/17	o výmere 563 m2,	druh ostatné plochy,
c)	parc. č. 2012/18	o výmere 665 m2,	druh ostatné plochy,
Predmetom pasportu stavby sú všetky stavebné objekty nachádzajúce sa v areáli kúpaliska vrátane  pamiatkových objektov registrovaných v ústrednom zozname pamiatkového fondu pod č. 1137 (okres Košice I, kat. úz. Stredné Mesto) a evidovaných na LV č. 10105 v k. ú. Stredné Mesto, v reg. „C“:
a)	stavba súpis. č. 1497,	druh: iná budova	(postavená na parc. č. 2011),
b)	stavba súpis. č. 1457,	druh: administratívna budova	(postavená na parc. č. 2012/19),
c)	stavba súpis. č. 1456,	druh: administratívna budova	(postavená na parc. č. 2012/20).
Na parc. č. 2012/17 a /18 sú postavené vonkajšie bazény a na par.č.2012/1 sa nachádza detský bazén.
2.	Rozsah predmetu zmluvy:
- zjednodušená dokumentácia skutkového stavu kúpaliska a jeho objektov v mierke 1:50
- geodetické polohopisné a výškopisné zameranie územia celého areálu kúpaliska v mierke 1:500
3.	Objednávateľ sa zaväzuje prevziať vyhotovené dielo od zhotoviteľa v troch vyhotoveniach v tlačenej forme i v elektronickej forme a zaplatiť zhotoviteľovi za vyhotovené dielo cenu diela podľa Čl. II. odseku 1 tejto zmluvy. 

Čl. II.
Cena diela
1.	Za zhotovenie diela zaplatí objednávateľ zhotoviteľovi zmluvou dojednanú cenu diela, ktorá je stanovená na základe cenovej ponuky uvedenej v prílohe č.1 tvoriacej neoddeliteľnú súčasť tejto zmluvy :

	Cena diela bez DPH		................................. Eur
	DPH 20%			................................. Eur
	Cena diela s DPH		................................. Eur
			Slovom: ....................................................................... Eur s DPH

2.	V cene sú zahrnuté všetky náklady spojené s vyhotovením diela. 
3.	Úhrada ceny za zhotovenie diela bude realizovaná objednávateľom bez zálohovej platby po ukončení a odovzdaní celého diela na základe faktúry vystavenej a doručenej zhotoviteľom. 
4.	Faktúra musí obsahovať všetky náležitosti daňového dokladu.
5.	Lehota splatnosti faktúry je 30 dní od preukázateľného doručenia faktúry objednávateľovi. 
Za dátum úhrady sa považuje deň odpísania finančných prostriedkov z účtu objednávateľa.
6.	V prípade, že faktúra nebude obsahovať náležitosti uvedené v tejto ZoD objednávateľ má právo vrátiť ju zhotoviteľovi na doplnenie. Vrátením faktúry nastáva prerušenie plynutia jej lehoty splatnosti a nová 30 - dňová lehota splatnosti začne plynúť až dňom doručenia novej opravenej faktúry. 

Čl. III.
Dohodnutý čas vyhotovenia a odovzdania diela

1.	Začatie prác:	do 2 dní odo dňa účinnosti tejto zmluvy
2.	Ukončenie prác: do 20 pracovných dní odo dňa začatia prác
3.	Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
4.	Dielo podľa tejto zmluvy je splnené riadnym vypracovaním a odovzdaním predmetného diela objednávateľovi. Odovzdaním diela sa rozumie prevzatie predmetu diela vo forme poštovej zásielky, prípadne osobným odovzdaním zástupcovi objednávateľa s potvrdením o prevzatí. 

Čl. IV.
Povinnosti objednávateľa a zhotoviteľa

1.	Objednávateľ zabezpečí pre zhotoviteľa také podmienky pre dokumentačné práce, aby nedošlo k ich narúšaniu stavebnou alebo inou prevádzkovou činnosťou.  
2.	Objednávateľ poskytne zhotoviteľovi dokumentáciu „Inventarizačný súpis hodnôt detailov a prvkov“ kúpaliska spracovaný historikmi umenia ako odborný podklad pre vyhotovenie diela. 
3.	Zhotoviteľ zodpovedá za to, že odovzdané dielo bude zhotovené podľa ustanovení tejto zmluvy pri dodržaní všetkých všeobecne platných právnych predpisov, STN, stavebného zákona a jeho vykonávacích vyhlášok.
4.	Zhotoviteľ zodpovedá za vady, ktoré má dielo v čase jeho odovzdania objednávateľovi.Za vady vzniknuté po odovzdaní diela zodpovedá zhotoviteľ, ak boli spôsobené porušením jeho povinností.
5.	Zhotoviteľ sa zaväzuje odstrániť prípadné nedostatky a vady diela bezplatne do 10 dní od termínu uplatnenia reklamácie.

Čl. V.
Sankcie

1.	Objednávateľ uhradí úrok z omeškania za neuhradenie faktúry v stanovenej lehote podľa tejto zmluvy vo výške 0,03% z neuhradenej sumy za každý deň omeškania.
2.	Pokiaľ zhotoviteľ nedodrží čas plnenia dojednaný v tejto zmluve, uhradí objednávateľovi zmluvnú pokutu vo výške 0,03% z ceny diela za každý deň omeškania.
3.	Zhotoviteľ však nie je v omeškaní po dobu, ktorú nemohol svoju povinnosť splniť následkom okolností, vzniknutých na strane objednávateľa, alebo vyššou mocou. Obdobne objednávateľ nie je v omeškaní s úhradou, pokiaľ nemohol svoju povinnosť splniť následkom okolností vzniknutých na strane zhotoviteľa. Tieto skutočnosti musia byť predložené zápisom, alebo iným preukázateľným materiálom.

Čl. VI.
Záverečné ustanovenia

1.	Pri plnení zmluvy sa zmluvné strany riadia ustanoveniami tejto zmluvy. V ostatných otázkach, neupravených touto zmluvou, platia predovšetkým ustanovenia Obchodného zákonníka, najmä o zmluve o dielo a ostatné všeobecné záväzné predpisy, platné v Slovenskej republike.
2.	Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
3.	Zmluvné strany sa dohodli prípadné riešenie sporov bude uplatňované na súde, podľa právneho poriadku Slovenskej republiky.
4.	Zmluva nadobúda platnosť dňom podpísania obidvoma zmluvnými stranami.
5.	Zmluva je účinná dňom nasledujúcim po dni jej zverejnenia na webovom sídle mesta Košice (www.kosice.sk).
6.	Táto zmluva je vypracovaná v štyroch vyhotoveniach, z ktorých tri si ponecháva objednávateľ a jedno zhotoviteľ.

V Košiciach dňa .........                                     V ................... dňa .......                                                               

Objednávateľ :                                             		Zhotoviteľ :